Държавен вестник, бр. 16, 2017 г., стр. 31

БРОЙ  16	
Д Ъ Р Ж А В Е Н  В Е С Т Н И К 	
СТР.  31  
ца. Отнемането на делегирани функции се 
извършва с решение на комисията, прието 
с мнозинство от 4 гласа. 
Чл. 11. (1) Комисията финансира от своя 
бюджет участието на инспекторите в провер-
ките за контрол на качеството. 
(2) Членовете на комисията: 
1. получават възнаграждение за участие 
във всяко заседание, инспекция за гарантира-
не на качеството и международна проява на 
комисията в размер 500 лв.; месечното въз-
награждение на член на комисията не може 
да превишава 50 % от основното месечно 
възнаграждение на председателя; 
2. могат да бъдат награждавани еднократ-
но в рамките на една календарна година с 
парични и предметни награди в размер до 50 
на сто от основната месечна работна заплата 
на председателя на комисията. 
Чл. 12. Комисията прилага надзорни мер-
ки и налага административни наказания в 
определените от ЗНФО случаи. 
Чл. 13. (1) При отказ за регистрация 
решението на управителния съвет може да 
бъде обжалвано в 14-дневен срок от съоб-
щаването му на заинтересованото лице пред 
комисията, която се произнася по жалбата в 
30-дневен срок от постъпването є. С реше-
нието комисията може да потвърди отказа 
или да го отмени и да разпореди вписване 
в регистъра. Разпореждането за вписване 
се изпълнява от ИДЕС в тридневен срок от 
уведомяването. 
(2) Решението на управителния съвет за 
налагане на мярка по чл. 40, ал. 3, т. 5 или 
6 ЗНФО на регистриран одитор подлежи на 
обжалване пред комисията в 14-дневен срок 
от съобщаването му на заинтересованото 
лице. Комисията в едномесечен срок от по-
лучаване на жалбата се произнася с решение, 
с което потвърждава или отменя решението 
на управителния съвет на ИДЕС. Решението 
на комисията подлежи на обжалване пред 
Административния съд – София-град, по реда 
на глава десета, раздел I на Административ-
нопроцесуалния кодекс. 
Чл. 14. Комисията публикува на интернет 
страницата си: 
1. приетите решения; 
2. годишен отчет за дейността по чл. 77, 
ал. 2 ЗНФО; 
3. годишен план за инспекционната дейност; 
4. всички наложени и влезли в сила ад-
министративни наказания и надзорни мерки, 
като се посочва информация за вида и ес-
теството на нарушението и за самоличността 
на физическото или юридическото лице, по 
отношение на което същите са наложени. 
Чл. 15. В срок до 31 юли на текущата година 
комисията внася в Народното събрание отчет 
за дейността си за предходната професионална 
година. Отчетът съдържа информация и за: 
1. дейността на комисията по отношение на 
отговорностите и функциите по чл. 71 ЗНФО; 
2. общите резултати на системата за га-
рантиране на качеството; 
3. обобщена информация за констатациите 
и заключенията от инспекциите и разслед-
ванията. 
Чл. 16. (1) Председателят на комисията 
ръководи дейността є и я представлява.
(2) Председателят на комисията е първо­
степенен разпоредител с бюджет. 
(3) Председателят на комисията: 
1. представлява комисията в страната и 
в чужбина; 
2. свиква и ръководи заседанията на ко-
мисията; 
3. издава наказателни постановления в 
случаите, предвидени в ЗНФО; 
4. организира, ръководи и контролира 
дейността на администрацията на комисията; 
5. утвърждава длъжностно разписание и 
поименно разписание на длъжностите на 
администрацията на комисията и утвържда-
ва длъжностната характеристика на главния 
секретар и на служителите, които са му не-
посредствено подчинени; 
6. сключва, изменя и прекратява служебните 
и трудовите правоотношения на служителите 
в администрацията на комисията; 
7. определя възнагражденията на служите-
лите от администрацията и реда за тяхното 
изплащане; 
8. сключва граждански договори; 
9. сключва договори във връзка с дейността 
на комисията и нейната администрация; 
10. командирова членовете на комисията и 
служителите от администрацията в страната 
и в чужбина;
11. издава заповеди и указания, свързани с 
дейността на администрацията на комисията. 
 (4) Редът за командироване и отчитане 
на председателя се определя с решение на 
комисията. 
Чл. 17. (1) За изпълнение на своите функции 
комисията може да създава на свое подчине-
ние експертни съвети по конкретни задачи. 
(2) Експертен съвет се създава с решение 
на комисията, в което се определят задачите, 
съставът и ръководството му.
Раздел II 
Организация на работата на комисията
Чл. 18. (1) Комисията е постоянно дейст-
ващ орган.